Jabukin smotavac( Cydia pomonella)

Jabukin smotavac predstavlja ozbiljnu pretnju za zasade jabuka na našim prostorima.Opasnost u zasadu jabuke su larve smotavca.One ulaze unutar plodova i tu nastavljaju da se razvijaju. Veliki problem je i to što jabukin smotavac ima dve generacije godišnje.

Uspešna zaštita podrazumeva praćenje brojnosti leptira pomoću feromonskih klopki.Jabukin smotavac kao odrastao insekat ima tamno sivu boju na prednjim krilima može da ima linije u drugoj nijansi sive boje, a pri kraju krila ima crvenkasto smeđu pegu.Drugi par krila je tamnije smeđe boje.Polovi se slabo razlikuju, jedino što ženka ima bolje razvijen abdomen. Jaja su bele boje blago spljoštena I imaju dužinu od oko 1 mm.Larva u prvoj fazi razvoja je žute boje,da bi kasnije postala blago ružičasta.Glava gusenice je smeđe boje i po telu se nalaze manje dlačice smeđe boje. Larva na kraju razvoja ima dužinu 20 mm.Zimu jabukin smotavac provodi kao larva smeštena u beli kokon u pukotinama i ispod kore voćaka.U proleće ,obično u aprilu prelazi u fazu lutke,i prvi leptiri mogu se videti krajem aprila u većem broju se leptiri pojavljuju u maju .Ženka ovog leptira polaže 30-50 jaja i to u blizini plodova na voćkama.Temperatura u polaganju jaja i vremena potrebnog da larva izađe iz jaja je jako bitna.Ukoliko je ona niža, ženke polažu manje jaja, a larve se pile kasnije.Na ovaj način temperature utiče na to da se prva generacija tokom godine sporije razvija od druge.U fazi lutke razvoj može trajati do 10 dana- kada je toplo, a 21 dan kada su temperature niže.Nakon izlaska iz jaja larve se ubušuju u plod i to biraju mesto gde se dva ploda dodiruju, gde se list i plod dodiruju ili u blizini peteljke.Jabukin smotavac na našem prostoru ima dve i po generacije godišnje.Dve generacije se potpuno razviju, a treća zimu provedekao larva i potpuno završava razvoj sledeće godine.Početak pojavljivanja leptira u proleće se poklapa sa cvetanjem jabuke ili kada počnu opadati latice sa cveta.Da bi se jabukin smotavac suzbio na kvalitetan način treba pratiti brojno stanje leptira u voćnjaku.Praćenje brojnog stanja se radi pomoću feromonskih klopki, kao velika brojnost se računa više od šest leptira za nedelju dana . Biološka metoda zaštite jabuka jeste uklanjanje crvljivih plodova iz voćnjaka ,i to kada je u toku junsko proređivanje plodova.Ukoliko se koriste hemijska sredstva za suzbijanje jabukinog smotavca potrebno je izvršiti više tretiranja u toku sezone,i u saradnji sa stručnim licem , koristiti različita sredstva, da ne bi došlo do razvoja otpornosti jabukinog smotavca, ako se koristi jedno sredstvo više puta.Ako su temperature u dužem periodu iznad 30ºC tada treba smanjiti razmak između tretiranja larvi smotavca, jer se i process razvoja larvi smotavca skraćuje.